Poznato je da kortikosteroidi,
kao što su prednizon, prednizolon, kalkort ili deflakozort
usporavaju gubitak mišićne snage i motoričkih funkcija kod DMD.
Svrha korištenja kortikosteroida je omogućavanje što dugotrajnije sposobnosti samostalnog hoda,
očuvanje snage mišića gornjih udova i dišnih mišića
te održavanje kralježnice uspravnom.
Trebali bi se početi uzimati u što ranijoj dobi,
ali ne prije navršene druge godine.
Vremenski program primjene može biti različit:
na dnevnoj ili tjednoj bazi,
10 dana u nizu nakon kojih slijedi 10 dana bez uzimanja
i tako dalje.
Kao najučinkovitija pokazala se svakodnevna primjena,
ali takav režim također može uzrokovati i najviše nuspojava.
Prije početka primjene steroida,
dijete mora proći kompletan program vakcinacije dojenčadi (za prve dvije godine)
te bi se trebala provjeriti imunost na vodene kozice.
Steroidi mogu imati nuspojave na čiju pojavu bi trebalo pripaziti kao što su
promjene u ponašanju,
usporen rast,
prokomjerna težina,
kasniji ulazak u pubertet,
smanjena gustoća kostiju,
katarakte i oscilacije u krvnom tlaku.
Vaš neurolog bi ovo trebao kontrolirati
prilikom svakog kontrolnog pregleda.
Važno je jesti zdravu i raznovrsnu
hranu putem koje ćete
unosite adekvatne količine kalcija i vitamina D.
Nagli prestanak uzimanja steroida
može biti vrlo opasan, čak i životno ugrožavajuć.
Ako ste povraćali
ili propustili dozu steroida uzeti u roku od 24 sata,
kontaktirajte svog neurologa ili idite u bolnicu.
U bilo kojoj situaciji u kojoj trebate pomoć liječnika,
obavijestite zdravstveno osoblje da uzimate steroide.
